Anu Aun

Anu Aun (sündinud 14. veebruaril 1980 Pärnus) on eesti filmirežissöör ja stsenarist. 
Tema tuntumate tööde hulka kuuluvad lühimängufilm "Vahetus" ja mängufilm "Polaarpoiss".

Elulugu

1998. aastal lõpetas Anu Tallinna Inglise Kolledži. 2002. aastal lõpetas Anu Aun Tallinna Pedagoogikaülikooli Kultuuriteaduskonnas BA kraadiga telerežii eriala ning nüüdistantsu lisaeriala. Peale seda jätkas õpinguid kuni 2005. aastani Tallinna Ülikooli Kultuuriteaduskonnas Jüri Sillarti käe all filmirežii erialal. Paralleelselt õpingutega töötas Anu Aun ajakirjaniku ja telerežissöörina. 2005. aastal asutas ta koos filmieriala kursusekaaslaste Priit Pääsukese ja Margo Siimoniga filmistuudio Luxfilm, kus tema käe all sellest ajast alates on nii režissööri, produtsendi kui stsenaristina valminud mitmeid dokumentaal- ja lühimängufilme. Anu Auna lühimängufilmi “Vahetus” võib pidada seni rahvusvaheliselt edukaimaks Eesti lühimängufilmiks. „Vahetus“ on osalenud rohkem kui seitsmekümne rahvusvahelise filmifestivali programmis, sealhulgas sellistel mainekatel festivalidel nagu seda on Clermont-Ferrand, Tampere, Montreal, Shanghai, Grimstad ja Cinefiesta ning võitnud kokku 17 auhinda. Eesti Rahvuskultuuri Fond tunnistas "Vahetuse" kultuuriaasta parimaks debüüdiks ning Eesti Kinoliit XII Eesti Filmipäevade Aastapreemia vääriliseks. “Polaarpoiss” on Anu esimene täispikk mängufilm, mille arendamiseks pälvis režissöör Itaaliast Torino Film Lab stsenaariumiarendusprogrammi Script&Pitch stipendimi ning Saksamaalt prestiižika Nipkowi residentuuristipendimi. “Polaarpoiss” esilinastus maineka Mannheim-Heidelbergi Rahvusvahelise Filmifestivali võistlusprogrammis. Eesti Vabariik 100 filmikonkursi raames jõuab 2018. aastal vaatajateni Anu Auna koguperefilm “Eia jõulud Tondikakul” ning 2019. aastal dokumentaalfilm “Vetelkõndija” poetess Kristiina Ehinist.

Filmograafia

2002  making of “Nimed marmortahvli taga”, režissöör 
2003  telefilm “Liivakellade parandaja”, režissöör ja stsenarist 
2006  portreefilm “Lutsepa lugu”, produtsent ja režissöör  
2007  dokumentaalfilm “Savikodu” sarjast “Eesti lood”, režissöör 
2007  lühimängufilm “Indigo tuba”, produtsent, režissöör ja stsenarist 
2010  lühimängufilm “Vahetus”, produtsent, režissöör ja stsenarist 
2011  dokumentaalfilm „Keelatud Vili“ sarjast Eesti Lood, režissöör 
2012  dokumentaalfilm „Südamest skaut“, režissöör ja produtsent
2014  dokumentaalfim „Looduslaps“ sarjast Eesti Lood,  režissöör ja produtsent 
2016  mängufim „Polaarpoiss“,  režissöör ja stsenarist
2018 mängufilm "Eia jõulud Tondikakul"

Auhinnad

2010 - Kultuuriaasta Parim Debüüt
2010 - Eesti Kinoliit XII Eesti Filmipäevade Aastapreemia
2010 - Thessaloniki International Short Film Festival, Kreeka - CINEMATIC ACHIEVEMENT AWARD 
2010 - First Step Film Fest, Albaania - BEST DIRECTOR AWARD 
2011 - 10th Rome Independent Film Festival, Itaalia – BEST FOREIGN SHORT FILM AWARD
2011 - ONE SHOT International Short Film Festival, Armeenia - SPECIAL MENTION
2011 - 34th Norwegian Short Film Festival, Norra – HONORARY MENTION
2011 - V SHORTini Film Festival, Itaalia – BEST SHORT FILM
2011 - Cinefiesta International Film Festival, Puerto Rico – FIRST PRIZE IN INTERNATIONAL COMPETITION
2011 - 17ᵗʰ Aye-Aye Film Festival, Prantsusmaa – SPECIAL PRIZE
2011 - 7ᵗʰ Paris Courts Devant Film Festival, Prantsusmaa – BEST FOREIGN SHORT FILM
2011 - 6ᵗʰ International Short Film Festival Žubroffka, Poola – 2ⁿᵈ AWARD IN INTERNATIONAL COMPETITION
2011 - 5ᵗʰ Speak Out Against Domestic Violence Short Film Contest, Mehhiko – FIRST PRIZE
2012 - 20ᵗʰ Euroshorts Film Festival, Poola – GRAND PRIX
2012 - 28th European Film festival of Lille, Prantsusmaa - PRESS AWARD 
2012 - 4th Malta Short Film Festival, Malta - BEST EDITING AWARD 
2012 - 4th Malta Short Film Festival, Malta - FOREIGN JURY AWARD  

Nominatsioonid

2010 "Vahetus" nominatsioon Eesti Filmiajakirjanike Ühingu aasta filmi auhinnale "Neitsi Maali" 
2016 "Polaarpoiss" nominatsioon Eesti Filmiajakirjanike Ühingu aasta filmi auhinnale "Neitsi Maali" 
2016 "Polaarpoiss" nominatsioonid Mannheim-Heidelberg International Filmi Festival - Publikupreemia, uustulnuka auhind Grand Newcomer 
2016 "Polaarpoiss" nominatsioonid Cairo International Filmi Festival - The Golden Pyramid for best Film, The Silver Pyramid for Best Director, The Bronze Pyramid for First or second Work 
2017 "Polaarpoiss" nominatsioonid Eesti Filmi- ja Teleauhindadele kaheksas kategoorias - parima mängufilmi, režissööri, nais- ja meesnäitleja, operaatori, helirežissööri, kunstniku ja monteerija auhinnale. Kunstnik Jaagup Roomet võitis 2017 EFTA parima filmikunstniku auhinna filmiga "Polaarpoiss".

Kuuluvus

Anu Aun on alates 2006 Eesti Audiovisuaalautorite Liidu, alates 2007 Eesti Kinoliidu  ja alates 2012 Eesti Dokumentalistide Gildi liige. Ta on olnud aastatel 2009 - 2010 NISI MASA, European Network of Young Cinema, juhatuse liige ja 2009 - 2011 Nisi Masa Estonia president. Alates 2012 European Women Audiovisual Network liige.